Lejligheden, som ligger på første sal er pæn og ren. Hyggelig og har præcis det, som man har behov for. Fin kommunikation med Alex og damen med nøglen, som var der ved ind- og udcheckning. Lejligheden ligger i gåafstand fra både S-bahn Charlottenburg, U-bahn Wilmersdorferstrasse og U-bahn Bismarckstraße, så uanset hvor man vil hen, så er der rig mulighed for at komme rundt. Tæt ved både spisesteder og indkøbsmuligheder.
Dog skal man ikke forvente at sove for åbne vinduer, da der er en del trafikstøj. Dette er selvfølgelig ikke et problem om vinteren, men på en varm sommerdag er det ærgerligt. Her vil det være en god ide, hvis Alex investerer i noget aircondition.
På grund af omtalte trafikstøj, er det ej heller muligt at bruge altanen/balkonen.